Document ID: 31992R3214

KOMISSION ASETUS (ETY) N:o 3214/92,
annettu 4 päivänä marraskuuta 1992,
ostohintoihin sovellettavista mukautuskertoimista hedelmä- ja vihannesalalla annetun asetuksen (ETY) N:o 3587/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) sellaisena kuin se on viimeksi muutettuna asetuksella (ETY) N:o 1754/92(2), ja erityisesti sen 16 artiklan 4 kohdan,
sekä katsoo, että
komission asetuksessa (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 304/92(4), vahvistetaan mukautuskertoimet niiden hintojen laskemiseksi, joilla ostetaan tuotteita, joilla on erilaiset ominaisuudet kuin perus- ja ostohinnan vahvistamisessa käytetyillä tuotteilla,
on aiheellista määrittää mukautuskertoimet tietylle joukolle omenalajikkeita, jotka ovat perinteisesti olleet tärkeitä Saksan uusissa osavaltioissa,
kahden lajikkeen samankaltaisuuden vuoksi "Ingrid Marie" -lajikkeeseen sovellettavaa mukautuskerrointa on sovellettava myös "Red Ingrid Marie (Karin Schneider)" -lajikkeeseen,
"Ingrid Marie", "Red Dougherty" ja "Red Ingrid Marie (Karin Schneider)" -lajikkeiden viljelyominaisuuksista kerätyt tiedot antavat aiheen päätellä, että kyse ei ole "suurihedelmäisistä" omenalajikkeista, porkkanoiden, sitrushedelmien, sekä syötäväksi tarkoitettujen omenien ja päärynöiden laatuvaatimusten vahvistamisesta ja asetuksen N:o 58 muuttamisesta 10 päivänä huhtikuuta 1989 annetussa komission asetuksessa (ETY) N:o 920/89(5), sellaisena kuin se on viimeksi muutettuna asetuksella (ETY) N:o 658/92(6), vahvistetaan tämä uusi luokitus, lisäksi on aiheellista poistaa kyseiset lajikkeet asetuksen (ETY) N:o 3587/86 liitteessä X olevasta suurihedelmäisten syötäväksi tarkoitettujen omenalajikkeiden luettelosta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3587/86 liitettä X "Omenat" seuraavasti:
- lisätään a alakohdan ensimmäiseen luetelmakohtaan nimet "Poglos, Pikant, Pilot, Pimona, Pinova, Piros, Reanda, Reglindis, Retina, Revena, Shampion",
- lisätään a alakohdan toiseen luetelmakohtaan nimet "Apollo, Carola (Kalco), Red Ingrid Marie (Karin Schneider)", - lisätään a alakohdan kolmanteen luetelmakohtaan nimet "Auralia, Helios",
- poistetaan luettelosta suurihedelmäisistä syötäväksi tarkoitetuista omenalajikkeista nimet "Ingrid Marie", "Red Dougherty" ja "Red Ingrid Marie (Karin Schneider)".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1992.

Labels: 2
17